Aalborg-svømmeren Mie Ø. Nielsen er klar til semifinalen ved OL i Rio i favoritdisciplinen 100 meter ryg. Den nordjyske svømmer blev toer i sit indledende heat og satte samlet fjerdebedste tid. Den 19-årige nordjyde svømmede de 100 meter i tiden 59,13 sekunder. Det var 29 hundrededele af et sekund langsommere end amerikanske Kathleen Baker, som var den hurtigste kvinde i vandet i søndagens indledende runde, hvor 16 svømmere gik videre. Mie Ø. Nielsen er en af medaljefavoritterne i disciplinen, hvor hun svømmer semifinale natten til mandag omkring klokken 04.30 dansk tid. Her skal hun blive blandt de otte bedste for at kvalificere sig til finalen i 100 meter ryg, som svømmes natten til tirsdag. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"

Opsummering:
Mie Ø. Nielsen svømmede sig sikkert i semifinalen i favoritdisciplinen 100 meter ryg.